אירית ליליאן

אירית ליליאן (נולדה ב-1962) היא דיפלומטית ישראלית המשמשת כשגרירת ישראל בטורקיה. בעבר שימשה גם כשגרירת ישראל בבולגריה וכממונה על היחסים בשגרירות ישראל בקנברה.

 ביוגרפיה 
ליליאן נולדה ב-1962 ברחובות. שירתה בצה"ל כמפיקה ועורכת בגלי צה"ל. היא בעלת תואר ראשון בארכאולוגיה ואגיפטולוגיה מאוניברסיטת תל אביב ותואר שני בלימודי מזרח ומערב מהאוניברסיטה העברית בירושלים. היא נשואה ואם לשניים.

 קריירה דיפלומטית 
ליליאן הצטרפה למשרד החוץ ב-1986. היא שימשה כסגנית ראש שגרירות ישראל בסינגפור וכנספחת תרבות בשגרירות ישראל בפריז. לאחר מכן הייתה מנהלת חטיבת דרום אירופה במשרד החוץ במשך 10 שנים.

ב-2007 מונתה לממונה על היחסים בשגרירות ישראל בקנברה לאחר שכהונתו של נפתלי תמיר קוצרה בעקבות התבטאות גזענית.

ב-2015 מונתה לשגרירת ישראל בבולגריה, וכיהנה בתפקיד זה עד 2019. לאחר מכן הייתה הממונה על היחסים בשגרירות ישראל בטורקיה, החל מ-26 בינואר 2021 עד שמונתה לשגרירה ב-19 בספטמבר 2022. ליליאן הגישה את כתב האמנתה לנשיא טורקיה רג'פ טאיפ ארדואן ב-27 בדצמבר 2022, והייתה האישה הראשונה בתפקיד זה.

 קישורים חיצוניים 

 הערות שוליים 

קטגוריה:שגרירות ישראל
קטגוריה:שגרירי ישראל באוסטרליה
קטגוריה:שגרירי ישראל בבולגריה
קטגוריה:שגרירי ישראל בטורקיה
קטגוריה:רחובות: אישים
קטגוריה:בוגרות האוניברסיטה העברית בירושלים
קטגוריה:בוגרות אוניברסיטת תל אביב
קטגוריה:ישראליות שנולדו ב-1962